**Liselotte Welskopfová**

(20. storočie)

- nemecká spisovateľka, istý čas žila v Amerike, kde študovala život a tradície Indiánov

- autorka 6-dielneho románu (westernu) ***Synovia Veľkej Medvedice***, ktorý bol ocenený najprestížnejšou nemeckou cenou za literatúru pre deti a mládež

Obsah:

Téma: lov bizónov v službách belochov

Konflikt: rozpor medzi osobnou chlapčenskou túžbou (skúška sily a odvahy – lov bizónov) a vedomím spolupatričnosti k vlastnému národu a hrdosti na svoje územie a jeho bohatstvo

Idea: tradície a odvaha Indiánov aj ich zápas s bielou civilizáciou sú obdivuhodné; krivé obvinenie je bolestivé

Forma: próza

Lit. druh: epika

Lit. žáner: román

Hl. postava: indiánsky chlapec Harka

Vedľ. postavy: dávny Harkov kamarát Čierna Koža Brčko

Druh rozprávania: on-rozprávanie

Umelecké prostriedky:

*-prirovnanie*: na koni už nesedím ako mucha, bieli muži sú ako kojoty

-*metafora:* šíp zabzučal, zachoval si chladnú krv, kúpal sa vo vlastnom pote

-*epiteton*: temné ryčanie, v ohlušujúcom hrmení, vyľakané zviera, v šialenom zmätku,...

Osnova príbehu:

1. príprava na lov

2. nebezpečný lov bizónov

3. stretnutie s chlapcom z rodnej osady

**Synovia Veľkej Medvedice**

Dobrodružný román zobrazuje život amerických Dakotov bojujúcich za slobodu proti utláčateľom.

Hrdinom prvého dielu je Harka, nebojácny dvanásťročný indiánsky chlapec, ktorý sa chce stať takým slávnym ako jeho otec Mattotaupa, vojnový náčelník kmeňa Medveďov. Jeho vrstovníci si ho vážia pre jeho silu a odvahu. Avšak všetko sa zmení, keď náčelníka Mattotaupa niektorí súkmeňovci začnú upodozrievať zo spojenectva s belochmi. Mattotaupa a jeho syn Harka ako vyhnanci z vlastného kmeňa musia odísť z osady do divočiny a neskôr sa zamestnajú medzi dobrodruhmi a zlatokopmi ako stopári pri stavbe železnice.